Euroopa Liidu Teataja L 381 , 31/12/1982 Lk 0028 - 0029

Soomekeelne eriväljaanne: Peatükk 3 Köide 15 Lk 0220

Hispaaniakeelne eriväljaanne: Peatükk 03 Köide 26 Lk 0232

Rootsikeelne eriväljaanne: Peatükk 3 Köide 15 Lk 0220

Portugalikeelne eriväljaanne Peatükk 03 Köide 26 Lk 0232



Komisjoni otsus, 16. detsember 1982, nende Lõuna-Aafrika Vabariigi ja Namiibia ettevõtete loetelu kohta, millest lubatakse importida ühendusse värsket liha (82/913/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] eriti selle artikli 4 lõiget 1 ning artikli 18 lõike 1 punkte a ja b, ning arvestades, et: kolmandate riikide ettevõtetel lubatakse eksportida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele; pädevad asutused on edastanud vastavalt direktiivi 72/462/EMÜ artikli 4 lõikele 3 loetelu ettevõtetest, millel on lubatud ühendusse eksportida; ühenduse paikvaatlused on näidanud, et mitmete kõnealuste ettevõtete hügieenistandardid on piisavad, ning seetõttu võib ettevõtted kanda kõnealuse direktiivi artikli 4 lõike 1 kohaselt koostatud esimesse loetellu ettevõtetest, millest võib lubada värsket liha importida; pädevate asutuste poolt esitatud teiste ettevõtete olukord tuleb uuesti läbi vaadata lisateabe põhjal, mis käsitleb nende hügieenistandardeid ja nende võimet kohanduda kiirelt asjaomaste ühenduse õigusaktidega; olemasolevate kaubavoogude järsu katkemise vältimiseks võib kõnealustel ettevõtetel seniks lubada jätkata ajutiselt värske liha eksportimist liikmesriikidesse, kes on valmis eksporditavat liha vastu võtma; seepärast on vaja käesolev otsus uuesti läbi vaadata ja vajaduse korral seda muuta, võttes arvesse sel eesmärgil võetud meetmeid ja tehtud parandusi; tuleks meenutada, et värske liha impordi suhtes kohaldatakse eriti tervisekaitsenõuete osas ka muid ühenduse veterinaariaalaseid õigusakte, sealhulgas Taanit, Iirimaad ja Ühendkuningriiki käsitlevaid erisätteid; käesoleva otsuse lisas esitatud loetelusse kantud ettevõtetest pärit värske liha imporditingimuste suhtes kohaldatakse jätkuvalt mujal ettenähtud ühenduse sätteid ja asutamislepingu üldsätteid; eriti teatavat liiki värske liha, nt vähem kui kolm kilogrammi kaaluvate lihatükkide või teatavate ühenduse ühtlustatud eeskirjadega hõlmamata ainete jääke sisaldava liha kolmandatest riikidest importimise või teistesse liikmesriikidesse reeksportimise suhtes kohaldatakse jätkuvalt importiva liikmesriigi tervishoiualaseid õigusakte; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas loetletud Lõuna-Aafrika ja Namiibia ettevõtetest lubatakse importida ühendusse värsket liha vastavalt kõnealusele lisale. 2. Lõikes 1 nimetatud ettevõtetest importimise suhtes kohaldatakse jätkuvalt ühenduse mujal ettenähtud veterinaariaalaseid sätteid, eelkõige tervisekaitse nõudeid käsitlevaid sätteid. Artikkel 2 1. Liikmesriigid keelavad värske liha importimise mujalt kui käesoleva otsuse lisas loetletud ettevõtetest. 2. Lõikega 1 ettenähtud keeldu ei kohaldata siiski kuni 1. augustini 1983 ettevõtete suhtes, mida ei ole käesoleva otsuse lisas nimetatud, kuid mille pädevad asutused on 16. augusti 1982. aasta seisuga ametlikult heaks kiitnud ja esitanud direktiivi 72/462/EMÜ artikli 4 lõike 3 kohaselt, välja arvatud juhul, kui eespool nimetatud direktiivi artikli 4 lõike 1 kohaselt on kõnealuste ettevõtete puhul enne 1. augustit 1983 otsustatud teisiti. Komisjon saadab kõnealuste ettevõtete loetelu teistele liikmesriikidele. Artikkel 3 Käesolevat otsust kohaldatakse alates 1. jaanuarist 1983. Artikkel 4 Käesolev otsus vaadatakse uuesti läbi ja vajaduse korral muudetakse seda enne 1. maid 1983. Artikkel 5 Käesolev otsus on adresseeritud liikmesriikidele. Brüssel, 16. detsember 1982 Komisjoni nimel komisjoni liige Poul Dalsager [1] EÜT L 302, 31.12.1972, lk 28. -------------------------------------------------- LISA ETTEVÕTETE LOETELU I. VEISELIHA A. Tapamajad ja lõikamishooned Ettevõtte nr | Ettevõte | Aadress | 23 | Karoo Meat Packers | Okahandja, Namibia | 25 | Damara Meat Packers | Otavi, Namibia | 30 | Johannesburg Abattoir | City Deep, Transvaal, LAV | 47 | Bull Brand Foods | Krugersdorp, Transvaal, LAV | B. Lõikamishooned 61 | Meat Control Board | Cape Town, Cape Province, LAV | 62 | National Meat Suppliers | Cape Town, Cape Province, LAV | 69 | Karoo Meat Packers | Cape Town, Cape Province, LAV | 83 | Blue Continent Cold Storage | Cape Town, Cape Province, LAV | 87 | Rand Cold Storage | City Deep, Transvaal, LAV | 93 | Wholesome Meats | Durban, Natal, LAV | II. KÜLMHOONED 4 | Table Bay Cold Storage | Cape Town, Cape Province, LAV | 84 | Maydon Wharf Cold Storage | Durban, Natal, LAV | 90 | Epping Cold Storage | Cape Town, Cape Province, LAV | 94 | Walvis Bay Cold Storage | Walvis Bay | --------------------------------------------------